《蝶恋花 惜花》
清代·徐元瑞

睡觉兰房人静悄。伴我清清，一点灯儿小。风雨五更寒料峭。

不知剩得春多少。

帘捲妆楼天色晓。未整云鬟，满地寻芳草。枝上海棠都谢了。

倩谁临作凄凉稿。

作者简介：江苏江都人，字延香。徐石麒女。性慧，幼即能诗，通音律。石麒每对女度曲，有不合，即为之正拍。兼工填词。有《诗余绣闲集》。